Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 17825

4. BIZTONSÁGI AJÁNLÁSOK Ha alkalmazható, rövid nyilatkozat a baleset megelőzése érdekében tett bármely javaslatról, és ennek eredményeként megtett korrigáló lépésről. 2007/70/II. szám FÜGGELÉKEK A szükségnek megfelelően itt kell közölni minden egyéb, a jelentés megértése szempontjából szükségesnek tekinthető vonatkozó információt. A 13. ANNEX MELLÉKLETEI Ezek a mellékletek a 13. Annex - "Légijármű baleset kivizsgálása" részét nem képezik. Az ezekben közölt anyag célja a 13. Annex alkalmazásának megkönnyítése. A. MELLÉKLET - AZ ÜZEMELTETŐ ÁLLAMÁNAK JOGA ÉS KÖTELESSÉGE A KÖLCSÖNBEN, BÉRBEN, VAGY CSERÉBEN ÜZEMELTETETT LÉGIJÁRMŰVEKET ÉRT BALESETEKKEL, VAGY ESEMÉNYEKKEL KAPCSOLATBAN A 13. Annex - Légijármű baleset és esemény kivizsgálás szabványait és ajánlott gyakorlatait még akkor dolgozták ki, amikor a lajstromozó állam és az üzemeltető állama általában ugyan az volt. Az utóbbi években azonban nemzetközi légijármű bérlési és csere megállapodások jöttek létre, ezáltal sok esetben az üzemeltető állama nem azonos a lajstromozó állammal. A bérleti, vagy csere megállapodások esetenként a hajózó személyzetnek a lajstromozó államból való biztosítását tartalmazzák. Gyakoribb azonban az az eset, hogy a hajózó személyzetet az üzemeltető állam biztosítja és a légijárművet az üzemeltető államának törvényei szerint üzemeltetik. Ennek megfelelően, ezen megállapodásokból a légi-alkalmasságra vonatkozóan is különféle megegyezések születhetnek. A légialkalmasság felelőssége részben, vagy teljes egészében terhelheti az üzemeltető államot, vagy a lajstromozó államot. Néha az üzemeltető a lajstromozó állam által előírt légi-alkalmassági ellenőrzési rendszernek megfelelően hajtja végre a karbantartást és vezeti a nyilvántartásokat. Baleset, vagy esemény alkalmával lényeges, hogy bármely államnak, amely a légijármű biztonságáért felelősséget vállalt, joga legyen részt venni a kivizsgálásban, legalábbis e felelősség vonatkozásában. Lényeges az is, hogy a kivizsgáló állam az adott kivizsgáláshoz fontos minden dokumentumhoz és egyéb információhoz gyorsan hozzájusson. Ha egy baleset, vagy esemény helyszínéről határozottan nem állapítható meg, hogy az valamely állam területén van, akkor az üzemeltető állama a lajstromozó állammal történt megbeszélés után vállalja a baleset kivizsgálás részbeni, vagy teljes felelősségét. B. MELLÉKLET - ÉRTESITÉSEK ÉS JELENTÉSEK ELLENŐRZŐ JEGYZÉKE Megjegyzés.- Ebben az ellenőrző jegyzékben szereplő alábbi kifejezések a következő értelemmel bírnak: - Nemzetközi eset: Valamely szerződő állam területén egy másik szerződő államban lajstromozott légijárművel bekövetkezett baleset, vagy rendkívüli esemény; - Belföldi eset: A lajstromozó állam területén bekövetkezett baleset, vagy rendkívüli esemény; - Egyéb eset: Nem szerződő állam területén bekövetkezett, vagy egyetlen államhoz sem tartozó területen bekövetkezett baleset, vagy rendkívüli esemény. 2007/70/II. szám

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes